გალიჩის მაღლობი

გალიჩის მაღლობი, გალიჩ-ჩუხლომის მაღლობი () — ბორცვებიანი მორენული სერი რუსეთში, კოსტრომისა და ვოლოგდის ოლქებში. შედის ჩრდილოეთ უვალების სისტემაში. გადაჭიმულია თითქმის მერიდიანულად 250 კმ-ზე. სიმაღლე 150–200 მ (უდიდესი 293 მ). ჭარბობს დამრეცი განცალკევებული დადაბლებებიანი სერები. დასავლეთ კალთაზე კოსტრომის მარცხენა შენაკადები ჩამოედინება, აღმოსავლეთ კალთას კი უნჟისა და ვოლგის შენაკადები კვეთენ. მაღლობზეა ორი დიდი ზომის ტბა — გალიჩის და ჩუხლომის. დაფარულია შერეული წიწვოვან-ფართოფოთლოვანი ტყეებით.

 სქოლიო 

კატეგორია:რუსეთის მაღლობები